**Pjesme**

**vježba**

Sadržaj

[LJUBAV 3](#_Toc36581013)

[NOTTURNO PJESME 4](#_Toc36581014)

[NOTTURNO -Tin Ujević 4](#_Toc36581015)

[NOTTURNO - Antun Gustav Matoš 4](#_Toc36581016)

[BUBAMARA 5](#_Toc36581017)

[VOĆKA POSLIJE KIŠE 6](#_Toc36581018)

# LJUBAV

Ljubav je sretna lutalica

svakog je srca gošća mila.

Ona te nosi u visine

kao što pticu nose krila.

Sestricu radost za ruku prima

zlaćanu stazu uvis stere.

I ti ćeš s njom do sunca stići

kad srce tvoje odabere.

NOTTURNO PJESME

## NOTTURNO -Tin Ujević

 Noćas se moje čelo žari,
noćas se moje vjeđe pote;
i moje misli san ozari,
umrijet ću noćas od ljepote.

Duša je strašna u dubini,
ona je zublja u dnu noći;
plačimo, plačimo u tišini,
umrimo, umrimo u samoći.

## NOTTURNO - Antun Gustav Matoš

Mlačna noć; u selu lavež; kasan
Ćuk il netopir;
Ljubav cvieća — miris jak i strasan
Slavi tajni pir.

Sitni cvrčak sjetno cvrči, jasan
Kao srebrn vir;
Težke oči sklapaju se na san,
S neba rosi mir.

S mrkog tornja bat
Broji pospan sat,
Blaga svjetlost sipi sa visina;

Kroz samoću, muk,
Sve je tiši huk:
Željeznicu guta već daljina.

# BUBAMARA

Jedne noći bubamara jako tužna bila,
netko joj je sakrio točkice sa krila.
Plakala je, tužna bila na mirisnom cvijetu,
nitko nije od nje bio tužniji na svijetu.
A u zoru je došlo sunce, presretna je bila
ono joj je vratilo točkice na krila!

# VOĆKA POSLIJE KIŠE

Dobriša Cesarić

Gle malu voćku poslije kiše:
Puna je kapi pa ih njiše.
I bliješti suncem obasjana,
Čudesna raskoš njenih grana.

Al nek se sunce malko skrije,
Nestane sve te čarolije.
Ona je opet kao prvo,
Obično, jadno, malo drvo.